তিকরিত
তিকরিত (আরবি: تِكْرِيت; সিরীয় : ܬܲܓܪܝܼܬܼ Tagrīṯ ) হলো ইরাকের একটি শহর। এটি রাজধানী বাগদাদ থেকে ১৪০ কিলোমিটার (৮৭ মা) দূরে অবস্থিত। ২০১২-এর হিসাব অনুযায়ী[হালনাগাদ], এটির জনসংখ্যা প্রায় ১ লক্ষ ৬০ হাজার। মূলত আসিরীয় সাম্রাজ্যের সময় এটি একটি দুর্গ ছিল। শহরটি মুসলিম সামরিক নেতা সালাহুদ্দিন আইয়ুবির জন্মস্থান। এটি ইরাকের সাবেক রাষ্ট্রপতি সাদ্দাম হোসেনেরও জন্মস্থান। ২০০৩-সালে ইরাকে মার্কিন আক্রমণের পরে, শহরটি সংঘাতপূর্ণ স্থান হয়ে ওঠে, মার্চ-এপ্রিল ২০১৫ পর্যন্ত তিকরিতের দ্বিতীয় যুদ্ধ সংঘটিত হয়, যার ফলে প্রায় ২৮,০০০ বেসামরিক লোক বাস্তুচ্যুত হয়। ইরাকি সরকার ৩১ মার্চ, ২০১৫-এ ইসলামিক স্টেটের কাছ থেকে শহরের নিয়ন্ত্রণ পুনরুদ্ধার করে। বর্তমানে এখানে কোনো বড় সংঘাত চলমান নেই।